**ODGOVORI NA VPRAŠANJA, PREJETA DO VKLJUČNO 23. 10. 2023 do 15. URE**

1. **Vprašanje:**

Oddaja razpisne dokumentacije zajema samo (zahteve razpisa) sledeče navedene dokumente, ki imajo datum podpisa odg. osebe mlajši od 1.11.2023; to pomeni, da če želimo oddati vlogo 2.11, ne moremo oddati razpisne dokumentacije, ki ima datum podpisa npr. 27.10 2023?

Obr. Št. 3. Za vsakega izvajalca: potrdilo o izobrazbi (+ dokazilo/izjava, če ima spremenjen priimek) + izjava o delovnih izkušnjah.

**Odgovor:**

Glede starosti dokazil je v razpisni dokumentaciji morda res nekoliko nejasno zapisano. Vsa dokazila morajo izražati aktualno stanje in morajo biti izdana kadarkoli v mesecu novembru 2023.

Prijavitelji oddajate vloge in ne razpisne dokumentacije.

1. **Vprašanje:**

Ali je potrebna tudi predložitev dokazila, kjer navedemo ime in priimek zakonitega zastopnika ter EMŠO od vsakega partnerja v konzorciju?

**Odgovor:**

EMŠO fizičnih oseb ni predviden. Sledite navodilom in obrazcem kot jih predvideva razpisna dokumentacija.

1. **Vprašanje:**

Str. 8; točka 6. – če sklenemo pogodbo z vami 1.3.2024 in imamo 1 otroka, ki še ni star 6 let, bo pa star 6 let aprila 2024, ali lahko tega otroka vključimo v usposabljanje v mesecu aprilu, ko bo dopolnil 6 let?

**Odgovor:**

Na dan sklenitve pogodbe mora biti otrok star 6 let. (»…pri čemer je merodajna starost ob datumu sklenitve pogodbe o sofinanciranju.«).

1. **Vprašanje:**

Poleg tega me zanima ali se lahko prijavitelj, ki je že bila uspešen na prijavi v 1. roku, prijavi na 2. rok?

**Odgovor:**

Da.

1. **Vprašanje:**

Kot prvo nas zanima ali moramo za vsak sklop imeti svoj program ali lahko en program usposabljanja zajema vse 3 sklope (A,B in C) na katere se želimo prijaviti?

**Odgovor:**

Vsak sklop je potrebno prijaviti ločeno (glejte prijavni obrazec in sledite navodilom v njem) na ločen prijavni obrazec. Znotraj posameznega sklopa ni možno združevati navedenih aktivnosti, ki jih omogoča in določa posamezni sklop. Torej vsaka aktivnost, ki jo boste izvajali je namenjena le temu kar določa posamezna alineja znotraj sklopa, kot je navedeno v razpisni dokumentaciji (tudi to napotuje in določa prijavni obrazec).

1. **Vprašanje:**

Kot drugo ali se za ure, štejejo šolske ure 45 minut?

**Odgovor:**

Da.

1. **Vprašanje:**

Ali mora vsaka aktivnosti v obsegu 22 ur (npr. počitniška šola), katere se bo posamezen udeleženec udeležil, zajemati vseh 5 kategorij in vsaj 5 elementov digitalnih kompetenc ali je to mišljeno za posamezen program usposabljanja, ki zajema več aktivnosti?

**Odgovor:**

Aktivnost, ki jo boste izvajali je program, ki ga prijavljate in se navezuje na določeno vsebino znotraj sklopa (odgovor 5 zgoraj). Ponovimo, aktivnosti in sklopov ni možno združevati. Vsaka aktivnost mora zajemati vseh 5 kategorij in vsaj 5 elementov digitalnih kompetenc.